เมื่อวานไปผ่าฟันคุดฝั่งซ้ายด้านบน ตอนผ่าไม่มีอาการเจ็บหรือปวดตรงแขนข้างซ้าย แต่หลังจากผ่ามา1วัน มีอาการชาตามแขนข้างซ้าย อยากทราบว่าเป็นอาการหลังการผ่าหรือไม่ แล้วอาการนี้จะหายไปเอง และเป็นอันตรายหรือป่าวค่ะ
สวัสดีค่ะ การผ่าฟันคุดนั้น เป็นการทำหัตถการผ่าตัดในช่องปากอย่างหนึ่ง หลังทำอาจมีอาการปวด บวม แดงได้ใน 1-3 วันแรก หลังจากนั้นอาการจะค่อยๆน้อยลงเรื่อยๆ เลือดอาจจะไหลซึมจากแผลได้ภายใน 24 ชั่วโมงแรก ทันตแพทย์มักใช้ผ้าก๊อซสะอาดกดหยุดเลือดเอาไว้ หากเลือดหยุดไหลแล้วสามารถเอาออกเองได้ อาจจะเห็นเป็นลิ่มเลือดที่แผลซึ่งจะสลายไปได้เองดังนั้นอาการเจ็บตึงๆ บวมๆดังกล่าวมานั้น อาจจะไกลเกินกว่าที่จะเกี่ยวกับฟันคุดได้ ส่วนใหญ่มักจะชาแค่บริเวณกรามหือใบหน้าเท่านั้นแนะนำสังเกตอาการ ถ้ายังชาเรื้อรัง ร่วมกับมีหนองไหลจากแผล หรือมีไข้สูง หรือหากเลือดไหลออกมาเป็นลิ่มๆไม่หยุด ควรกลับไปพบทันตแพทย์การดูแลตัวเองเบื้องต้น รับประทานอาหารอ่อนๆ ที่ไม่ต้องเคี้ยวมาก งดการใช้งานแขนข้างที่ชาไปก่อน บ้วนปากเบาๆด้วยน้ำสะอาดหรือน้ำเกลืออุ่นๆ แปรงฟันได้เบาๆวันละ 2 ครั้ง รับประทานยาแก้ปวด ยาแก้อักเสบที่ไม่ใช่สเตียรอยด์หรือยาแก้ปวดกลุ่มที่มีอนุพันธ์มอร์ฟีนอ่อนๆ ที่แพทย์จ่ายมาได้